Ռուբեն դե լա Ռեդ

Ռուբեն դե լա Ռեդ Գուտիերես (, ), իսպանացի ֆուտբոլիստ, կիսապաշտպան։ Հանդես է եկել իսպանական «Ռեալ Մադրիդի» կազմում։

Եվրոպայի 2008 թվականի չեմպիոն։

Ակումբային կարիերա

«Ռեալ Մադրիդ» 
Դե լա Ռեդը իր կարիերան սկսել է իսպանական «Ռեալ Մադրիդի» կազմում։ 1999-2004 թվականներին նա հանդես է եկել «Ռեալ Մադրիդի» ակադեմիայում։

Թիմի հիմնական կազմում Դե լա Ռեդը իր դեբյուտը նշել է 2004 թվականի նոյեմբերի 10-ին՝ Իսպանիայի գավաթի խաղարկության շրջանակներում կայացած «Տեներիֆե»-ի դեմ խաղում։ Լա Լիգայի շրջանակներում Դե լա Ռեդը իր դեբյուտը նշել է 2005 թվականի սեպտեմբերի 22-ին՝ «Ատլետիկ Բիլբաոյի» դեմ խաղում։

Թիմի կազմում իր առաջին գոլը Դե լա Ռեդը խփել է 2006 թվականի նոյեմբերի 9-ին՝ «Էսիհա»-ի դեմ խաղում։ 2007 թվականի հուլիսին Դե լա Ռեդը երկարաձգել է իր պայմանագիրը մինչև 2011 թվականը։

«Խետաֆե» 
2007 թվականի օգոստոսի 31-ին Դե լա Ռեդը վարձակալական հիմունքներով տեղափոխվել է «Խետաֆե»։ Թիմի կազմում նա հիմնականում հանդես է եկել խաղարկողի դիրքում։

Միջազգային կարիերա 
Մինչ Իսպանիայի ազգային հավաքականում հանդես գալը Դե լա Ռեդը խաղացել է Իսպանիայի երիտասարդական հավաքականում։ Իսպանիայի ազգային հավաքականում նա իր դեբյուտը նշել է Եվրո 2008 թվականի ընթացքում։

Իսպանիայի հավաքականի կազմում Դե լա Ռեդը իր առաջին գոլը խփել է 2008 թվականի հունիսի 18-ին՝ Հունաստանի հավաքականի դեմ խաղում։

Մարզչական կարիերա

«Կադետե B» 
2012 թվականին Դե լա Ռեդը ստանձնել է Ռեալ Մադրիդի մանկապատանեկան թիմի՝ «Կադետե B»-ի գլխավոր մարզչի պաշտոնը։ Հենց առաջին մրցաշրջանում թիմը նրա գլխավորությամբ դարձել է առաջնության հաղթող։ Նրա գլխավորությամբ է հանդես եկել նաև Զինեդին Զիդանի որդին՝ Լյուկա Զիդանը։

«Խետաֆե B» 
2015 թվականի հոկտեմբերի 20-ին Դե լա Ռեդեն դարձել է «Խետաֆե B»-ի գլխավոր մարզիչ։

Վիճակագրություն

Ակումբային

Միջազգային գոլեր

Մարզչական

Ձեռքբերումներ

Ակումբային 
 Սեգունդա B-ի չեմպիոն - 2004/05
 Իսպանիայի չեմպիոն - 2006/07
 Իսպանիայի սուպերգավաթակիր - 2008
 Իսպանիայի գավաթի խաղարկության եզրափակչի մասնակից - 2007/08

Միջազգային կարիերա 
 Եվրոպայի չեմպիոն (Մ19) - 2004
 Եվրոպայի չեմպիոն - 2008

Մարզչական 
 Իսպանիայի մանկապատանեկան առաջնության չեմպիոն - 2012/13

Ծանոթագրություններ

Արտաքին հղումներ 

National team data
Official website
 

1985 ծնունդներ
Հունիսի 5 ծնունդներ
Մադրիդ քաղաքում ծնվածներ
Ֆուտբոլի կիսապաշտպաններ
Ռեալ Մադրիդի ֆուտբոլիստներ
Խետաֆեի ֆուտբոլիստներ
Իսպանիայի հավաքականի ֆուտբոլիստներ
Իսպանացի ֆուտբոլիստներ
Ֆուտբոլային մարզիչներ այբբենական կարգով
Լա Լիգայի ֆուտբոլիստներ